runetrust/blame-folketinget-dk huggingface dataset:
Frank Aaen (EL), 2009-12-08:
Så er der det andet principielle spørgsmål: Når man laver grønne afgifter, skal det så efter Dansk Folkepartis mening være sådan, at den grønne afgift rammer dem, der har et merforbrug og sviner med ressourcerne, men ikke rammer dem, der bare er almindeligt mådeholdne og passer på, som man bør, så det altså er merforbruget og svineriet, der skal straffes, og ikke bare den almindelige borgers naturlige forbrug, der skal straffes?
Flemming Hansen (KF), 2003-01-29:
Jeg synes, fru Tove Videbæks bemærkninger om de helt små virksomheder var interessante, og jeg synes, man i udvalgsarbejdet skal arbejde videre med nogle af de tanker og argumenter, som fru Videbæk kom med, for jeg synes, de var gode. Så vil jeg ikke afvise, at der kan ske en tilpasning eller en eller anden graduering, for det er jo rigtigt, at hvis man driver en lille keramikbutik, kan det godt være ganske mange penge, der er tale om.
Villy Søvndal (SF), 2004-10-07:
Hvordan har man det som konservativ, når man kan læse i en rapport fra et udvalg, man selv har nedsat, at det konservative ønske om at komme dem til hjælp, der har brug for hjælp, er endt i, at de mest udsatte har mindre tilbage at leve for end mennesker, der bor på et forsorgshjem?
Julius Graakjær Grantzau (ALT), 2019-05-02:
Ordføreren nævner det her med, at ordføreren ikke vil have forskellige vilkår for forskellige typer virksomheder, at det er problematisk, men noget af det, man måske kunne gøre med beskatningen, var jo netop at give mulighed for eksisterende virksomheder til at blive til kooperativer gennem at overdrage aktier til en medarbejderejet fond.
Joachim B. Olsen (LA), 2017-12-22:
Derfor tror jeg på, at vi skal skabe nogle generelt gode rammevilkår, både reguleringsmæssigt og skattemæssigt, der gør, at der kan investeres i Danmark, og så må det være dem, der er derude – og ikke os, der sidder herinde – og som kender markederne og ved, hvor der er nogle åbninger, som finder ud af, hvad vi kan leve af.
Jens Joel (S), 2020-03-10:
Det er jo skønt at være tilbage efter et ophold på barsel og skulle diskutere, hvordan vores børn og unge kan blive så dygtige som muligt, hvordan de kan trives så godt som muligt, og så endda med en konstatering af, at mine gode kollegaer har været flittige, mens jeg har været væk, og har lavet endnu en aftale om, hvordan vi kommer videre i forhold til forbedring af vores evaluerings- og bedømmelsesmetoder i folkeskolen, og har lavet en aftale om de nationale test.
Anne Grete Holmsgaard (SF), 2003-11-06:
Når jeg heller ikke synes, LMC-konstruktionen er den helt oplagte, så er det, fordi der i det her forslag faktisk ikke lægges op til, at der skal være særlig meget traditionel universitetsuddannelse, men dog nogen uddannelse, og det synes jeg bestemt er sympatisk.
Nick Hækkerup (S), 2021-01-27:
Det var lige præcis den modifikation, som jeg gerne ville have lejlighed til at vende tilbage til, for selv om man må sige, at gældende ret er, at vurderingen er fri, at det er Folketingets egen vurdering, så overvejer Jens Peter Christensen jo i samme doktordisputats, om der måske er et forbehold for en mulig partipolitisk magtfordrejning, når man behandler spørgsmålet, om man vil rejse en rigsretssag.
Frank Aaen (EL), 2005-04-28:
Så nede i Europarådet har Venstre og Konservative klart været med til at fordømme krænkelser i Guantanámolejren og klart sagt, at det er den amerikanske regerings ansvar, og klart sagt, at man skal sørge for at få løsladt folk, hvis man ikke straks giver dem en retfærdig rettergang.
Christian Juhl (EL), 2021-12-22:
Jamen lad os prøve at sætte os ned og lave et regnestykke, for jeg ved jo, hvad en almindelig arbejdsmand sparer op i pension på grund af overenskomstmæssige pensioner, som opsparingsmæssigt er skattefri, når de tjenes, og så bagefter skal udbetales på almindelig vis.
Charlotte Dyremose (KF), 2004-02-27:
Med hensyn til det her med certificeringen og at det nu skulle være lykken, vil jeg sige, at jeg godt kan huske den der med, at man blev pålagt en afgift, og hvis man så gjorde en hel masse ting og udfyldte en masse papirer og sørgede for en hel masse ting, så fik man et tilskud til at dække sin afgift.
Tom Behnke (FP), 1998-04-16:
Men vi har i Fremskridtspartiet hele tiden haft den opfattelse, at minimetroen ikke skulle være offentligt finansieret, men at man i stedet skulle have ladet den være bredt finansieret og så have brugt disse skattekroner til andre områder inden for den offentlige sektor, hvor der er langt større behov for pengene, og hvor de kunne have gjort bedre gavn.
Michael Aastrup Jensen (V), 2009-05-07:
Kan vi ikke få et klart svar fra Socialdemokratiets EU-ordfører: Er det ikke bedst og måske også mest fornuftigt, at det danske Folketing lægger mere vægt på, hvad juristerne i Justitsministeriet som neutrale eksperter siger om Lissabontraktaten og om hele spørgsmålet, end det er at lytte til en helt ny uddannet jurist, som også tilfældigvis er i EU-valgkamp i øjeblikket?
Pelle Dragsted (EL), 2015-10-30:
Der synes jeg jo at det er interessant, at det er formuleret sådan i bemærkningerne til lovforslaget: »I fravær af lovforslaget vil det derfor, hvis det skal undgås, at der forekommer utilsigtet forældelse af fordringer, kræve tilførsel af medarbejdere.« Skal det forstås sådan, og det må vi have afklaret i den her debat og i udvalgsbehandlingen, at hvis man tilfører flere medarbejdere, kan man faktisk sikre borgerne mod det her indgreb – kan man sige – mod den her forlængelse?
Anne-Marie Meldgaard (S), 2005-05-12:
Jeg synes faktisk også, at vi har en forpligtelse over for dem, lige så vel som vi har det over for vores danske medborgere, og at de kan have en berettiget forventning om, at der er ro og orden her i samfundet, og at man skal kunne gå på gaden uden at blive chikaneret eller slået ned eller i det hele taget blive overdænget med f.eks. Hizb-ut-Tahrirfornærmelser osv.
Leif Lahn Jensen (S), 2020-08-12:
Derfor står vi her i salen i dag og foreslår, at lønmodtagere, som på grund af den nye ferielov har indefrosne feriepenge til gode, vil få de første 3 ugers feriepenge udbetalt, altså de penge, de har optjent fra den 1. september 2019 til marts 2020.
Pia Gjellerup (S), 2005-05-31:
Min undren stiger, og jeg ved ikke rigtig, om jeg skal tro på, at skatteministeren virkelig tror på, at det, han siger, er i overensstemmelse med en ordentlig behandling af tjenestemændene, eller om ministeren står og prøver at klare sig uden om en ubehagelig sag i Folketingssalen.
Kristian Thulesen Dahl (DF), 2005-09-06:
Indtil i går var det hundedyrt, og indtil i går var det altså ikke noget, som man ville prioritere i sit finanslovudspil, men i går havde man pludselig fundet 3 mia. kr. til førtidspensionisterne, som man kommer med et udspil om – 3 mia. kr.!
Jens Vibjerg (V), 2000-04-14:
Nu hørte vi jo, at den socialdemokratiske ordfører end ikke har gjort sig overvejelser om, hvor stor regningen til erhvervslivet kunne blive i de kommende år, men jeg kunne godt tænke mig at spørge SF, om SF har gjort sig nogen overvejelser om, hvor mange penge der skal bruges på området i de kommende år.
Per Stig Møller (KF), 2000-05-03:
Der skal også forskes i de begivenheder, som gjorde det muligt, og den passivitet, som gjorde det muligt, og som omverdenen bidrog til. Det er også derfor, vi i forslaget til vedtagelse har nævnt besættelsestidens historie og perioden fra 1933 til 1945, for her har vi en passivitet, som gjorde det muligt at foranstalte holocaust.
Martin Henriksen (DF), 2016-10-13:
Derfor ønsker et forhåbentlig bredt flertal i Folketinget – vi gør i hvert fald i Dansk Folkeparti – at ændre folkeoplysningsloven, så det kommer til at fremgå ganske klart af lovgivningen, at folkeoplysende virksomhed bl.a. bygger på demokrati og frihedsrettigheder, så det gøres til en betingelse for foreningerne, at de ikke i kraft af deres formål eller i kraft af deres adfærd modarbejder eller underminerer demokrati og en række grundlæggende værdier: religionsfrihed, ytringsfrihed, forsamlingsfrihed og det faktum, at i Danmark betragter vi mænd og kvinder som værende lige meget værd.
Kim Edberg Andersen (NB), 2023-05-03:
Hvis vi nu tager den her super mavefornemmelse med, at vi skal redde Danmark i Danmark for klimaets skyld, kan ordføreren så ikke fortælle mig, om det ikke, ud over at vi ikke kan stoppe den der import, er mest sandsynligt, at de værker, der lukker, bliver værker ude i de mindst befolkede områder, altså dem, der brænder alt affaldet af ude i Aars og Nørager.
Mette Frederiksen (S), 2007-03-14:
»Vil ministeren foretage en undersøgelse af, om vilkårene for en anbringelse af udsatte børn i Egedal Kommune er blevet forringet, efter at kommunen – som oplyst af formanden for Familieudvalget, Bent Tranekjær Rasmussen, til Ugebrevet A4 den 19. februar 2007 – har fastsat et klart måltal for nedbringelse af antallet af anbringelser i henhold til serviceloven uden viden om behovet hos de udsatte børn i kommunen?«
Bjørn Elmquist (RV), 1997-12-18:
Jeg har gjort en del ud af det her til sidst, fordi vores debatform - og det er ikke, fordi jeg skal prøve at gøre op med den her - er lidt besværlig indimellem, da vi selv som hovedordførere er begrænset til at have to korte bemærkninger undervejs i debatten til hver enkelt af vores kolleger fra de andre partier.
Per Clausen (EL), 2009-11-19:
Jeg synes, at præcis et af problemerne i det her er, at man i stedet for at gå ind og se på, hvad der er forklaringen på, at der i dag i forhold til nogle diagnoser er ret lange ventetider, og så gøre noget ved det, så vælger den her løsning, som jo også rejser en række problemer i forhold til transport og andre ting.
Frank Jensen (S), 1999-11-16:
Det har det ikke ud fra den opfattelse hos flertallet, at den daværende politidirektør i København frarådede at lave et maskeforbud af den grund, at han så sådan på det, at visse elementer i vores samfund, de autonome, ved konfrontationer - gerne konfrontationer med politiet, men også gerne med samfundet som helhed - ville kunne bruge et eventuelt lovgivningsfastsat maskeforbud til at latterliggøre ikke bare politiet, men også lovgiverne og Folketinget.
Keld Albrechtsen (EL), 2004-11-16:
Det er ikke nødvendigvis sådan, at regeringen vil prioritere at have det lovforslag klar til fremsættelse, inden der udskrives valg, for når ministeren taler om oktober og måske endda længere frem, vil der jo, selv med fuld anvendelse af hele valgperioden, kunne komme den situation, at lovforslaget ikke når at blive fremsat.
Jann Sjursen (KRF), 2000-03-16:
Og jeg er fuldstændig enig med fru Dorte Bennedsen i, at vi skal gøre noget for at sikre, at de kan gøre det, men det tror jeg vi bedst kan sikre ved at skabe et rum, hvor de eventuelt vordende ægtefæller selv kan tilkendegive, uden deltagelse af forældrene og uden deltagelse af egen medbragt tolk osv., at det her ikke er frivilligt, at det er tvang, og derfor vil de ikke. Så tror jeg man kunne nå noget.
Anders Fogh Rasmussen (V), 1999-05-27:
Lad mig så i øvrigt minde hr. Christian Jensen om, at et meget væsentligt punkt i aftalen om finansloven for i år netop var en række forbedringer af erhvervsbeskatningen, så jeg synes ikke, hr. Christian Jensen skal komme og sige, at vi ikke interesserer os for erhvervslivets forhold.
Karen Ellemann (V), 2016-01-13:
Der er jeg så også nødt til at sige, at hvis vi på et tidspunkt når til spørgsmålet om, hvorvidt det er lovgivningen, der skal laves om, så er det sådan, at forældelsesloven er justitsministerens ansvar og sygedagpengelovgivningen er beskæftigelsesministerens ansvar.
Pia Christmas-Møller (KF), 2001-12-06:
af barselorloven, så der bliver mulighed for tættere kontakt mellem barn og forældrene i det første leveår. En stram udgiftspolitik giver også råderum til at forbedre vilkårene for vækst og beskæftigelse i den private sektor, uden at fremgangen sker på bekostning af miljøet, herunder arbejdsvilkårene for de ansatte.
Marlene Harpsøe (DF), 2008-02-22:
Men jeg synes, at vi skal gå videre med det i udvalgsbehandlingen, så vi kan se på, hvordan det her lovforslag helt konkret er på området, og hvordan de her ægteskabsregler egentlig fungerer i Danmark, så vi kan få en klarlæggelse af, hvornår ægteskaber egentlig er registreret i Danmark, og hvornår de ikke er registreret i Danmark, så vi kan slå hårdt ned på de her tvangsægteskaber.
Bjørn Brandenborg (S), 2021-03-10:
Det er ikke, fordi vi nødvendigvis ønsker, at det skal vente, men det er jo blevet udskudt, bl.a. på grund af de tekniske gennemgange, der er nu, men jo også, fordi der kom en coronakrise, og fordi der kom en minkskandale, der skulle håndteres osv.
Eva Kjer Hansen (V), 2006-01-11:
Så vil jeg sige om hr. Jørgen Arbo-Bæhrs eksempel med nogle forældre, der godt vil, men hvor børnene måske alligevel kommer ud i noget snavs, at der er der jo ikke de store problemer, for der vil man på et frivilligt grundlag finde ud af, hvad det er for en indsats, der skal til.
Per Stig Møller (KF), 2010-02-03:
Det var jo også derfor, vi endte med at afstå fra at stemme om Goldstonerapporten i FN, for på den ene side ville vi gerne have den undersøgelse, for der måtte ikke være straffrihed; på den anden side kunne vi ikke rigtig være enige i Goldstonerapportens konklusion, som jeg syntes – det ved hr. Mogens Lykketoft godt, og det kan godt være, vi ikke er enige der – var skæv med hensyn til oprindelsen til krigen, fordi man ignorerede de mange raketangreb ind i Israel.
Nikolaj Villumsen (EL), 2015-05-12:
Som ordføreren jo ved, er grunden til, at vi bruger den her formulering, men ikke den tidligere formulering, som jeg sendte til ordførerne for et stykke tid siden, hvor forslaget var, at Folketinget skulle pålægge regeringen at opfordre Tyrkiet til at anerkende det armenske folkedrab, at der ikke var nogen partier, der meldte positivt tilbage på det.
Tove Videbæk (KRF), 2003-03-13:
Da Kristeligt Folkepartis ordfører på området, fru Bodil Kornbek, ikke kan være til stede, skal jeg på Kristeligt Folkepartis vegne fremføre følgende: Kristeligt Folkeparti finder nogle af hovedelementerne i det fremsatte forslag til fornyelse af erhvervsuddannelsesloven interessante, herunder ønsket om at matche erhvervsuddannelserne til et mere differentieret behov på arbejdsmarkedet. Kristeligt Folkeparti finder det positivt, at man lægger op til en styrkelse af fagligheden i uddannelserne, herunder muligheden for, at eleven efter eget valg kan styrke enten den teoretiske eller den praktisk betonede del af uddannelsen. Vi kvitterer for intentionen om at kæde forslaget sammen med en forbedring af vilkårene for udlændinge i uddannelsessystemet, og vi håber, at forligspartierne efterfølgende vil holde fast i denne vinkel og øge indsatsen for at nedbryde barriererne for integration i uddannelsessystemet.
Peder Hvelplund (EL), 2023-02-07:
Nu nævnte ordføreren også selv, at i sidste periode tog vi nogle skridt til at afskaffe noget af den brugerbetaling, både i forhold til socialt udsatte, men i særlig grad i forhold til de unge op til 22 år, hvor vi jo netop kan sige, at her udvider vi den kommunale tandplejeordning – altså den vederlagsfri tandlægeordning – netop med det hensyn, at det er de universelle ydelser, vi skal udvide.
Hans Kristian Skibby (DF), 2021-10-28:
Det er jo et lovforslag, som ministeren har valgt at fremsætte, for at der selvfølgelig skal være mulighed for at kunne sanktionere over for de grænseoverskridende pakkeleveringstjenester, som ikke tager det som en logisk opgave at gøre det regelmæssigt og korrekt, når de leverer pakker til Danmark og til danske kunder.
Jacob Jensen (V), 2018-12-19:
Så jeg synes sådan set, det er helt på sin plads, at man går ind og finder nogle målrettede indsatser i det her tilfælde, som hr. René Christensen henviser til, fordi vi også kan se, at der er en generationsudfordring i netop landbruget, hvor man står foran, at de ældre generationer skal afvikle deres bedrift og unge generationer skal tage over.
Pia Kjærsgaard (DF), 2000-01-25:
Jeg vil godt sige til Venstre og De Konservative, at det, som Dansk Folkeparti kunne have gjort, var det, jeg hørte hr. Helge Adam Møller sige: tage V og K's vedtagelse og tilføje pind 5, 6 og 7 i Dansk Folkepartis forslag.
Helge Sander (V), 2005-11-08:
Men det er noget, som ligger på finansministerens bord, og som selvfølgelig afhænger af de muligheder, der dukker op, når man vil sælge nogle af de aktiver, som jo både nu og også i debatterne tidligere på året har været fremme som eksempler på, at der skulle sælges, og som ville give staten en engangsindtægt.
Pelle Dragsted (EL), 2016-05-17:
Og i bemærkningerne til forslaget fremgår det, at det, vi ønsker, er, at man skal sikre dansk realkredit en undtagelse fra kommende EU-direktiver med baggrund i Basel IV-kravene, altså selvfølgelig under forudsætning af at de her Basel IV-krav, som vi slet ikke kender endnu, har en negativ påvirkning i forhold til de danske realkreditinstitutter.
Rasmus Prehn (S), 2010-02-10:
Da vi fra oppositionens side gjorde meget klart ved folketingsvalget i 2007, at det var et valg mellem enten at have råd til skattelettelser eller til velfærd, hørte vi det samme fra regeringen: Jamen det er sludder og vrøvl, det har ikke noget på sig, og det er vildledende.
Frank Aaen (EL), 2009-06-18:
Vi kan også sige, at skulle vi ikke have været her alligevel for at klare en anden sag - nemlig den, vi lige har behandlet - skulle man altså enten have indkaldt Folketinget ekstraordinært, hvad der sker meget sjældent, kan vi vist godt sige, eller også kunne lovforslagene først vedtages og træde i kraft langt hen på efteråret.
Pia Christmas-Møller (KF), 1997-12-18:
- tværtimod viser en række internationale målinger, at det står langt ringere til, end vi selv gik rundt og troede. Flere års massivt opsving er ikke blevet udnyttet til for alvor at rydde op i ventelisterne på sygehusene, tværtimod lader regeringen ideologiske fortidsminder blokere for, at patienterne kan få glæde af de private sygehuse som et nyttigt supplement til de offentlige.
Henrik Dam Kristensen (S), 1999-01-20:
bare sige, at jeg gerne vil bekræfte endnu en gang, hvad jeg tror, jeg to gange over for hr. Svend Heiselberg har bekræftet: Ja, jeg synes, der er grund til, at man differentierer kompleksiteten i det her, altså: Hvor omfattende er det, man tilbereder, i forhold til risikoen? Det tilsagn har jeg givet før til hr. Svend Heiselberg, og jeg vil gerne bekræfte endnu en gang, at det er nogle af de ting, som jeg synes vi bør kigge på. Hermed sluttede spørgsmålet.
Mette Bock (LA), 2014-05-14:
Men når man samlet set skal vurdere, hvad vi vil få ud af en frihandelsaftale i forhold til de risici, som måtte være forbundet med det, er det vores helt klare konklusion, at hvis det lykkes at etablere en frihandelsaftale mellem EU og USA, vil det være en meget stor fordel – ikke kun for Europa og USA, men det vil formentlig også have følgevirkninger for en række andre lande.
Pia Adelsteen (DF), 2011-01-13:
Jeg skal indrømme, at nogle af de argumenter og også nogle af de spørgsmål, der er stillet, om formålet med loven, har jeg måske lidt svært ved at forstå, netop fordi vi måske ikke har fået nogle helt konkrete eksempler på, hvad der er gået galt med den lov, vi har.
Dorte Bennedsen (S), 2000-11-23:
Som det fremgik af den debat, vi har haft tidligere på dagen, har vi jo gennem dette år haft et stigende problem med asylansøgere fra visse af de tidligere SNG-lande, som tilsyneladende kommer hertil med det formål at begå berigelseskriminalitet snarere end at opnå asyl.
Per Clausen (EL), 2015-01-27:
Nu kan jeg ikke huske, om det var hr. René Christensen, der sagde, at det der med at skulle leve af at sælge mælk til kineserne miljømæssigt og klimamæssigt måske ikke sådan var den mest fornuftige ting – eller det var måske ikke hr. René Christensen, så må det have været fru Mette Bock, der påpegede det.
Ole M. Nielsen (KRF), 1998-12-15:
Jeg kan konstatere, at der er en bred modstand imod lovforslaget, bred på den måde, at den dækker fra fløj til fløj og ind over midten, for jeg er faktisk helt enig med de sidste to talere, og jeg er faktisk overrasket over, at der lige pludselig tegner sig et bredt flertal for det lovforslag her.
Charlotte Antonsen (V), 2000-04-11:
Og så vil jeg også spørge hr. Holger K. Nielsen: Når man går ind for dette fleksible samarbejde, er det så, fordi man ligesom JuniBevægelsen ønsker at opløse EU, for det har Drude Dahlerup jo sagt er det, der er JuniBevægelsens mål, idet man ønsker et fleksibelt samarbejde?
Poul Nyrup Rasmussen (S), 1998-11-04:
Justitsministeren har også oplyst over for mig, at Politiets Efterretningstjeneste til stadighed har opmærksomheden rettet mod muligheden for at identificere bl.a. agenter fra DDR eller det tidligere Sovjetunionen, som måtte have udført aktiviteter i strid med dansk lovgivning.
Jesper Petersen (S), 2015-04-28:
Sandheden er, at hvis man vil indfri sit løfte om, at det altid skal kunne betale sig at arbejde, så skal partiet igen skære i dagpengene, fordi det næsten udelukkende er dagpengeberettigede, som vel at mærke for langt de flestes vedkommende er i job, der her og nu indgår i den gruppe, der ikke har en umiddelbar gevinst ved at arbejde.
Kenneth Fredslund Petersen (DD), 2025-05-07:
Der er gjort indsigelse mod dem alle med den samme beskrivelse af fejl, og der er bilag fra Sund & Bælt, der viser, hvor vejafgiftboksen har været, hvor lastbilen har været, og at informationerne om disse stemmer overens, samt at betalingsopgørelsen fra Sund & Bælt viser, at der er betalt.
Morten Messerschmidt (DF), 2021-01-27:
Det, jeg spurgte om, var, om den brøde, som hr. Morten Bødskov begik som justitsminister – altså, hvis jeg var forsvarsadvokat her, ville jeg da øjeblikkelig indkalde hr. Morten Bødskov som vidne i rigsretssagen; det ville være et inkompetent forsvar, der ikke gjorde det – ikke vil påvirke ansvarsvurderingen i forhold til nye rigsretssager; altså, at Folketinget har sagt, at den nødløgn, som han formodentlig med et førstegradsdelikt gav og dermed brød ministeransvarlighedsloven, vil jo påvirke bevisførelsen og ansvarsvurderingen i forhold til nye rigsretssager, herunder en eventuel rigsretssag mod fru Inger Støjberg.
Lars Løkke Rasmussen (V), 2016-03-15:
Når det er sagt, er jeg da helt enig i, at ikke mindst Europa er udfordret i øjeblikket, efter en periode – og vi er jo næsten af samme generation – hvor vi i lettelse over Berlinmurens fald tænkte, at nu kørte det bare for os alle sammen, at nu voksede der fred og demokrati ud over hele Europa.
Martin Lidegaard (RV), 2004-01-22:
Inden Det Konservative Folkeparti nu vasker hænder alt for grundigt, vil jeg sige, at det nok ikke har bidraget til implementeringen af dette støjdirektiv, at den pulje, vi så lidt for sent fik nedsat i den gamle regering, blev fjernet i 2 år for nu forhåbentlig at blive genindført.
Alex Ahrendtsen (DF), 2023-12-19:
Hvad skyldes det, at der i dele af venstrefløjen pludselig opstår dette jødehad, som kan opleves i fuldt flor i de københavnske gader, at man støtter hamassympatisører, og at man på den måde også støtter de trusler mod vore jødiske medborgere?
Rune Lund (EL), 2006-11-08:
Jeg kunne egentlig godt tænke mig, at statsministeren billedliggjorde det eller satte Folketinget ind i, hvordan statsministeren tænker nu, efter at amerikanerne har givet USA's præsident, George Bush, en ordentlig lussing bl.a. på grund af den irakpolitik, som statsministeren har hæftet Danmark på.
Søren Egge Rasmussen (EL), 2025-04-04:
Hvis det er sådan, at der skulle ske det uforudsigelige, at byggematerialer falder i pris og lønningerne også falder, og at man dermed kan klare sig med et lavere maksimumsbeløb, så kan ministeren da bare udstede en ny bekendtgørelse og sende den i høring, og så kører vi derfra.